text: Greenpeace protesterer i kajakker
  30 juni 2015 kl. 06.47
  Greenpeace arrangerer i dag tirsdag kajakdemonstration mod Shell i Fredericia.
  Demonstranter samles i kajakker og både foran Shells havneterminal i Fredericia.
  Miljøorganisationen mener, at olieselskabet har forurenet miljøet i årtier og nægtet at tage ansvar for oprydningen. Shell er også på vej til i Arktis, hvor selskabet forventes at påbegynde meget risikable olieboringer d. 1 juli.
  Derfor har Greenpeace indkaldt til en demonstration under sloganet "Ikke i Fredericia - Ikke i Arktis".
  - Shells forurening af miljøet i Fredericia er meget alvorlig, og det er en skandale, at der ikke er løftet en finger for at rense området. Derfor indkalder vi til demonstration - nu er det på tide, at Shell tager ansvar, siger Jon Burgwald, arktisansvarlig i Greenpeace, i en pressemeddelelse.
  Læs om aktionen på Facebook.
  